СЗО обяви , че ще подкрепи всяко национално решение за носене на маскиОрганизацията остава с непроменена позиция по отношение на маските , но потвърди , че те ограничават разпространението на вируса Въпреки че Световната здравна организация ( СЗО ) не е променила позицията си дали хората масово трябва да носят предпазни по време на пандемията от коронавирус , тя ще подкрепи отделните държави в изготвянето на собствени национални препоръки относно употребата им . " Със сигурност масовото използване на маски - както домашно изработени , така и други текстилни покрития , могат да помогнат за всеобщ отговор на това заболяване . Ще подкрепим правителствата при вземането на тези решения въз основа на ситуацията , в която се намират по отношение на разпространението " , заяви д - р Майк Райън , изпълнителен директор на програмата на СЗО за извънредни ситуации в здравеопазването по време на медиен брифинг в Женева в петък , 3 април . " Трябва да запазим медицинските хирургически респираторни маски за нашите работници на фронтовата линия , но идеята да се ползват респираторни покрития или покрития за уста за възпиране на кашляне и кихане само по себе си не е лоша идея " , каза д - р Майк Райън Райън каза , че носенето на маска на публично място не защитава непременно лицето , което я ползва , а по - скоро помага да се ограничи вероятността този човек да зарази други хора , ако е болен . Той уточни , че това не би отменило нуждата от редовно миене на ръцете и спазване на социална дистанция . В началото на епидемията в Европа минувачите почти не носеха предпазни маски , но с ускоряването на темпото на зараза по улиците на европейските градове се появиха много повече хора с медицински или домашно изработени маски . Някои страни направиха още една стъпка напред в тази насока , като обявиха носенето на маски задължително на обществените места . Такъв е случаят със Словения , Чехия и с Австрия . Към тях вчера , 3 април , се присъедини и Турция . Турският президент Реджеп Ердоган обяви по - строги мерки за борба с разпространението на коронавирус , сред които е и задължителното носене на маска в супермаркетите , пазарите и на работните места . Въпреки че научните изследвания за маските са непълни , медиците смятат , че носенето им позволява да се спрат капчиците при кашляне и кихане , които могат да заразят другите . В България носенето на маска също беше обявено за задължително със заповед на здравния министър , но само за няколко часа . Заповедтта беше отдеглена заради липсата на консенсус в обществото . Междувременно ново проучване , публикувано в американското списание Nature Medicine , твърди , че обикновените хирургически маски значително забавят , но не спират разпространението на коронавируса . Международен екип медици под ръководството на Бенджамин Коулинг , специалист от Центъра на СЗО по контрол на разпространението на епидемията в Хонконг , изучил как вирусите на грипа и различните коронавируси се разпространяват по въздушно - капков път . За целта учените изследвали група от 250 доброволци с белодробни инфекции . Половината от тях си сложили хирургически маски и дишали в специален апарат , улавящ капките влага и аерозолните частици . Другата група дишала без маски . И в двата случая вирусът бил предаден , но при хората с маски се констатирало известно забавяне .